



ПОЛИТИКА ИНТЕГРИСАНОГ МЕНАЏМЕНТ СИСТЕМА
ЈП „Пројектни биро града Београда“, Београд основано је Одлуком Скупштине града Београда број 02-116/24-С од 16.09.2024. године, ради обављања делатности од општег интереса за град Београд. Претежна делатност предузећа је 7112 – Инжењерске делатности и техничко саветовање, коју предузеће обавља са искључивим правом. Предузеће израђује техничку и пројектну документацију и пружа техничко саветовање, укључујући вршење стручног надзора, за потребе града Београда, градских општина и јавних предузећа и установа чији је оснивач град Београд. Предузеће се финансира из субвенција буџета града Београда, на основу годишњег Програма пословања, и не пружа услуге физичким лицима.

Наш циљ је да израдом квалитетне техничке и пројектне документације допринесемо планском и одрживом развоју града Београда и да будемо пример добре праксе међу јавним предузећима у области пројектовања и техничког саветовања.

Применом савремених пројектантских алата, сталним стручним усавршавањем запослених и доследном применом важећих техничких прописа, подижемо квалитет наших услуга на највиши ниво.
Успоставили смо одржавање поверљивости, очување интегритета и доступности информација кроз: спречавање инцидената, заштиту имовине, заштиту периметра и унапређење безбедности информација. Највећа слабост сваког система је људски фактор, због чега смо изузетно посвећени едукацији и обуци запослених о мерама безбедности информација и безбедног пословања.
Зато смо одлучили да, поред испуњавања законских и подзаконских прописа, испунимо и захтеве стандарда ISO 9001:2015 и ISO/IEC 27001:2022, што остварујемо кроз следеће активности:
· Сталним надзором над свим процесима рада
· Сталним преиспитивањем рада, ефективности и ефикасности
· Праћењем и повећањем задовољства корисника наших услуга
· Праћењем и повећањем задовољства запослених
· Правилним избором добављача и оцењивањем њиховог рада
· Обезбеђењем услова за рад који подстичу квалитет, стручност и посвећеност запослених
· Усаглашеношћу са законским и другим прописима, посебно из области планирања и изградње, јавних набавки, заштите података о личности и информационе безбедности
· Сталним обукама и подизањем свести запослених
· Одржавањем поверљивости података наручилаца и пројектне документације
· Очувањем интегритета и доступности информационог система и података
· Спречавање неовлашћеног приступа или злоупотребе информација било случајним или намерним радњама
· Свесни утицаја који наши процеси могу имати на животну средину и климатске промене, обавезујемо се на рационалну употребу енергије, примену електронског пословања и смањење штампања пројектне документације, као и на предлагање енергетски ефикасних и одрживих решења у пројектној документацији коју израђујемо
· Непрекидно унапређујемо наш систем менаџмента како бисмо допринели ублажавању климатских промена и очувању ресурса за будуће генерације.
Поверење наших наручилаца означили смо као апсолутни приоритет још од првог дана рада, свесни да се оно гради само на основу знања, професионалног приступа послу и заједнички постигнутих резултата.




Директор:  Дарко Шутановац, в.д. директора									Дана:  20.08.2026.



